Raaisels vreemder as fiksie
JY LEES NOU Raaisels vreemder as fiksie
Van Osama Bin Laden tot prinses Diana en SA se Gert van Rooyen-sage . . . dit maak die speurder in mense wakker.
Soms is die waarheid vreemder as fiksie, maar soms is dit mense se verbeelding wat op loop gaan.
Sielkundiges en kenners sê op die webblad Wired Science die internet en televisie help ons nuuskierigheid aan.
In Suid-Afrika bly die verdwyning van Tracy-Lee Scott-Crossley, Joan Horn, Anne-Marie Wapenaar, Yolanda Wessels, Fiona Harvey en Odette Boucher tussen 1988 en 1989 ’n onopgeloste raaisel wat
mense aangryp. Die antwoord is saam met die verdagtes, die pedofiel Gert van Rooyen en sy houvrou, Joey Haarhoff, graf toe. Hy het Joey en homself geskiet toe die polisie hom in 1990 wou konfronteer.
Doreen lyk soos enigeen se buurvrou, glad nie na iemand wat jy met so ’n ondersoek sal assosieer
nie. Sy kan nie motor bestuur nie en het onder meer al per bus Kaapstad en Durban toe gery om leidrade op te volg. Sy het selfs al in die nag geryloop. Sy bestee ure in die biblioteek met haar navorsing en het geen idee hoeveel duisende rande sy al op die saak uitgegee het nie.
dat hulle ewe oud is. Ook dat albei linkshandig is, groen oë, ’n gaping tussen die voortande, ’n merk onder die bors en ’n moesie op die linkerskouer het. Albei het op Krugersdorp skoolgegaan en het die houding van ’n balletdanser en dieselfde gewoonte om hul hare terug te stoot.
Doreen het al verskeie kere met Tracy-Lee se ma gepraat en een keer met haar pa, Paul. Dit het vir haar gevoel asof hulle haar, nes die ondersoekbeampte in die saak, nie ernstig opneem nie.